tartuNLP/wikipedia-smugri-20251201 huggingface dataset:
Ärmä jõgi

Ärmä jõgi (ka "Ärma jõgi") on jõgi Sakala kõrgustiku idaservas, Viljandi maakonnas Viljandi vallas, Tänassilma jõe suurim lisajõgi.
Jõe pikkus on 42,1 km (koos lisaharudega 47,5 km), valgla suurus 197 km², langus 69,5 m ja lang 1,66 m/km. Jõgi saab alguse 110 m kõrgusel Pahuvere külas ja suubub Vana-Võidu, Uusna ja Taari küla piiril 40,5 m kõrgusel paremalt poolt Tänassilma jõkke 26,5 km kaugusel suudmest. Ärmä jõgi on Tänassilma jõe tähtsaim lisajõgi, selle valgla moodustab 44% Tänassilma jõe valglast (448,7 km²). Ärmä jõgi kuulub Ida-Eesti vesikonda ja Võrtsjärve alamvesikonda. Jõele on paisutatud kaks järve, Hansuveske järv ja Annuse paisjärv.
Umbes 1 km enne suuet on üle jõe ehitatud Tartu – Viljandi – Kilingi-Nõmme maantee Nuia sild.
Lisajõed.
"Sulgudes suubumine vasakult või paremalt – lisajõe suudme kaugus peajõe suudmest."
Rebasmäe oja

Rebasmäe oja on oja Põlva- ja Võru maakonnas. Oja saab alguse Nohipalu Mustjärvest ja suubub Mädajõkke. Oja pikkus on 11 km ja valgala on 66,3 km².
Oja kaldal avaneb Rebasmäe allikas.
Lehola oja

Lehola oja on oja Harju maakonnas; Maeru oja lisaoja. Jõgi saab alguse Ohtu soost. Oja pikkus on 4,4 km ja valgala on 16,4 km²
Otu oja

Otu oja (ka "Tuulna oja") on oja Harju maakonnas, Treppoja lisaoja. Oja pikkus on 9,1 km ja valgla on 26,5 km².
Üle oja läheb Klooga jaama teel olev Kibiste sild.
Lammas all paremas nurgas

"Lammas all paremas nurgas" on Eesti 1992. aasta mängufilm. Filmi lavastaja on Lembit Ulfsak. Filmi tootis Tallinnfilm.
Kohtumine tundmatuga

"Kohtumine tundmatuga" on 2005. aasta Eesti telemängufilm. Filmi režissöör on Jaak Kilmi. Filmi tootis Eesti Televisioon.
Tunnustus.
Eesti Filmiajakirjanike Ühing valis selle Eesti aasta filmiks.
Lindpriid (film)

"Lindpriid" on 1971. aasta neljaosaline Eesti telemängufilm. Filmi režissöör on Vladimir Karasjov. Filmi tootis Eesti Telefilm.
Film põhineb Eessaare Aadu romaanil "Linnupriid".
Film ei saanud Eesti Telefilmi ega Eestimaa Kommunistliku Partei juhtkonna käest esitusluba, film pandi 1971. aastal riiulile ja kästi mõne aja pärast hävitada. Kolleegide abiga õnnestus "Lindpriid" päästa ning 18-aastase hilinemisega jõudis see ka publikuni.
Libahunt (film)

"Libahunt" on 1968. aasta Eesti mängufilm. Filmi režissöör on Leida Laius. Filmi tootis Tallinnfilm.
Film on tehtud August Kitzbergi samanimelise näidendi ainetel.
Tabamata ime (film)

"Tabamata ime" on 2006. aasta Eesti mängufilm. Filmi režissöörid on Andres Maimik, Jaak Kilmi, Arbo Tammiksaar ja Rainer Sarnet. 
Film on valminud Eduard Vilde samanimelise draamateose ainetel.
Tants aurukatla ümber (film)

"Tants aurukatla ümber" on kahejaoline 1987. aasta Eesti telemängufilm,mis põhineb Mats Traadi samanimelisel romaanil. Filmi režissöör on Peeter Simm, osades Heino Mandri, Uve Urbla, Rudolf Allabert, Paul Poom, Laine Mägi, Liina Tennossaar, Kärt Kross, Inga-Kai Puskar, Arvo Kukumägi, Kaljo Kiisk, Tarvo Varres, Ita Ever, Sulev Luik jt. Filmi tootis Eesti Telefilm.
Tulivesi

"Tulivesi" on 1994. aasta Eesti mängufilm. Filmi režissöör on Hardi Volmer. Filmi tootsid Faama Film ja Tallinnfilm.
Sündmustik keerleb 1920. aastate Eesti-Soome illegaalse piirituseveo ümber.
Tunnustus.
Eesti Filmiajakirjanike Ühing valis selle Eesti aasta filmiks.
Eduard Kotšergin

Eduard Kotšergin (vene keeles Эдуард Степанович Кочергин; sündinud 22. septembril 1937 Leningradis) on poola-vene segaperekonnast pärit Vene teatrikunstnik ja kirjanik.
Ta sündis aastal 1937 Leningradis poolatarist ema ja venelasest isa pojana. Tema vanemad represseeriti, Eduard anti lastekodusse. Teise maailmasõja alguses evakueeriti lastekodu Siberisse. Pärast sõda hakkas ta suviti juhuslike rongidega seigeldes Siberist Leningradi poole liikuma, viibides talviti Venemaa lastekodudes. Aastaks jõudis ta sõjaväerongiga Vologdast Eestisse. Eestist saadeti ta NKVD poolt Leningradi ema juurde, kes oli vahepeal vanglast vabanenud. Ta lõpetas aastal 1960 Ostrovski-nimelise Leningradi Teatriinstituudi (Nikolai Akimovi õpilasena).
Ta on töötanud Väikeses Ooperi- ja Balletiteatris. Aastatel 1963–1966 oli ta Leningradi draama- ja komöödiateatri peakunstnik. Aastatel 1966–1972 oli ta Komissarževskaja-nimelise draamateatri peakunstnik. Aastast 1972 on ta Gorki-nimelise draamateatri peakunstnik (aastal 1992 muudeti teater Georgi Tovstonogovi nimeliseks).
Matti Killing

Matti Killing (sündinud 17. märtsil 1948 Pärnus) on eesti sõudetreener ja endine sõudja.
Ta on 1966. aastal lõpetanud Pärnu 4. Keskkooli, ta on õppinud Tallinna Pedagoogilise Instituudi kehakultuuriteaduskonnas.
Sportlaskarjäär.
Ta hakkas sportima 1955. aastal Pärnu Spordikoolis iluuisutamistreener Ella Toomsalu ja tennisetreener Jaan Kuuda hoolealusena, aastast 1960 asus Juhan Miti juhendamisel harrastama sõudmist. 
Treenerina.
Töötanud sõudetreenerina Pärnus: 1967–1975 Dünamos ja aastast 1976 Kalevis (7. kutsetase, 2006). Ajavahemikul 1976–1991 oli ka ametiühingute üleliidulise koondise treener, alates 2015. aastast olnud Eesti Sõudeliidu täiskasvanute koondise peatreener.
Tema juhendatavad on olnud Raul Arnemann, Marek Avamere, Tõnu Endrekson, Harri Hiiesalu, Piret Jamnes, Andrei Jämsä, Toomas Kasearu, Alo Kuslap, Jaan Laos, Roman Lutoškin, Toomas Ollesk, Reet Palm, Kadri Palm, Raivo Parts, Arvi Peet, Allar Raja, Alvar Räägel, Kaspar Taimsoo, Rauno Talisoo, Priit Tasane ja Paul Valliveere.
Ta on avaldanud ajakirjades Kehakultuur ja Eesti Sõudja sõudmisteemalisi artikleid. Aastast 1995 töötanud Pärnu Spordiseltsis Kalev esimehena. Olnud 2010–2013 Eesti Spordiseltsi Kalev juhatuse ja aastast 2014 volikogu liige.
Isiklikku.
Tema poeg Fred Killing on tulnud sõudmises aastatel 1990–1991 roolijana 3 korda Eesti meistriks. Tema vend Taivo Killing on sõudja ja sõudetreener. Abikaasa Reet Palm-Killing on sõudja ja sõudetreener.
Viljandi linnapea

Viljandi linnapea juhib Viljandi Linnavalitsust.
Viljandi linna juhid.
"Nimekiri ei ole täielik"
Vanemast ajast teadaolevad linnapead
Linnavanemad 1728–1783
Asehalduskorra järgsed bürgermeistrid
Tsaariajajärgsed linnapead
Eesti vabariigi linnapead
Viljandi Eesti Põllumeeste Selts

Viljandi Eesti Põllumeeste Selts oli Viljandis tegutsenud põllumeesteselts (viimati MTÜ, kustutati 19. juunil 2012).
Selts asutati 1871. aastal. Seltsi presidentide hulgas olid Carl Robert Jakobson (1876–1882), Viktor Karl Paul von Helmersen (1895–1898), Joosep Kapp ja Jüri Jaakson.
VEPS hakkas aastast 1883 pidama igal aastal augusti lõpul põllumajandusnäitusi, VEPSi krundile püstitati statsionaarsed näituserajatised, mis saavutasid suure populaarsuse kogu maakonnas ja üle selle piiridegi.
1914. aastal avati Viljandi Põllumeeste Seltsi algatusel Viljandimaa Pilistvere kihelkonna Kõo mõisas esimene põllutöökool Eestis.
Viljandi Eesti Põllumeeste Seltsi hoone asub Viljandis aadressil Carl Robert Jakobsoni tänav 42/42a ja hoone on arvele võetud kultuurimälestisena.
EELK teeneterist

EELK teeneterist on Eesti Evangeelse Luterliku Kiriku välja antav teenetemärk. Peale teeneteristi annab EELK välja veel kahte teenetemärki: EELK kuldristi ja EELK teeneteristi tunnustusmärki.
Vastavalt EELK kirikuseadustikule antakse teeneterist "vaimulikule või ilmiktöötegijale, kes on ustavalt teeninud kogudust või mõnel EELK tegevusalal osutanud märkimisväärseid teeneid. Teeneterist võidakse anda ka isikule, kes ei ole EELK teenistuses, kuid on osutanud EELK-le märkimisväärseid teeneid."
Teeneteristi statuudi kinnitab EELK Konsistoorium.
EELK teeneteristil on kolm järku.
Go Group

AS Go Group on 2005. aastal loodud investeerimis- ja tugiteenuseid pakkuv Eesti ettevõte, mis põhineb kohalikul erakapitalil.
Go Groupi tegevjuht on Jüri Etverk. Ettevõtte omanikud on Jüri Etverk, Marcel Vichmann ja Tiit Pruuli.
Go Groupi kontserni tegevuse neli põhisuunda on inseneeria, turism, kinnisvara ja transport. Go Groupi kuuluvates ettevõtetes töötab kokku ligi 900 inimest.
Ettevõtte tutvustus.
Go Groupi kontserni kuuluvad ettevõtted jagunevad ärisuundade järgi:
1. Transport.
Transport jaguneb reisijate veoks ja kaubaveoks. GoRail teostab reisirongiliiklust Tallinna, Peterburi ja Moskva vahel. Bussiliiklust korraldab GoBus. Kaubaveoga tegeleb GoForward.
2. Turism.
Reisiteenused (Go Travel), majutus (GO Hotel Shnelli), bussitransfeerid ja taksoteenus (Go Taksopark).
3. Kinnisvara.
Kinnisvarahalduse ja -valitsemise ettevõte Go Property, mis haldab ja arendab peamiselt Go Groupile kuuluvat kinnisvara.
4. Inseneeria.
Side- ja IT lahenduste, transpordimasinate ehitus, remont, hooldus, moderniseerimine ja renoveerimine ning raudteetaristu renoveerimine ja ehitus. Siia alla kuuluvad ettevõtted Eurokraft ja Go Track.
Vaivara kirik

Vaivara Maarja kirik oli Vaivara kihelkonnakirik. 
Vaivara algne puust kirik 1657. aastal põletati Vene-Rootsi sõjas, kuid ehitati taas. Kirikudokumente säilinud alates 1699. aastast.
Vaivara kihelkonna kivikiriku ehitus sai teoks Laagna ja Vaivara mõisniku Karl von Sieversi abiga. Vaivara Maarja kirik pühitseti 10. juulil 1776.
Vaivara kogudusel oli 1808. aastal ehitatud abikirik Peeterristi kirik, 1863. aastal ehitatud Metsakabel Merikülas, 1884. aastaks ehitatud Joaoru Aleksandri kirik oli algselt Vaivara koguduse abikirik, ja abikirik oli ka 1900. aastal ehitatud Narva-Jõesuu Nikolai kirik. 
Kirik hävis teise maailmasõja lahingute käigus, 1941. aastal sai sõjategevuses kannatada Vaivara kiriku torn, purunes katus ja osaliselt lagi, ning 1944. aasta Sinimägede lahingu ajal õhkasid saksa väed Vaivara kiriku. 
Kiriku asukohas () pole täna näha ühtegi märki ei kirikuhoonest, ümbritsenud Vaivara kirikumõisast ega külast.
Leisi Püha Olga kirik

Leisi Püha Olga kirik on EAÕK haldusalasse kuuluv õigeusu kirik Saaremaal Saaremaa vallas Leisi alevikus.
Leisi viiekuplilise õigeusu kiriku projekteeris tüüpprojekti järgi Riia arhitekt Heinrich Scheel. Püha Apostlisarnase (ka Vürstinna) Olga kirik ehitati Leisi aastatel 1871–1872 ja pühitseti Riia ja Miitavi ülempiiskop Veniamini (Karelin) poolt püha Olga auks 11. juulil 1873.
Kirikus on mitmeid kultuurimälestisena arvele võetud kunstiteoseid.
Pühakoda kasutab EAÕK Leisi Püha Olga kogudus.
Ajaloost.
Saaremaal Karja kihelkonnas siirdus 1848. aasta kevadeks õigeusku 1465 inimest ja neile loodi 1847. aastal Karja-Piila ja 1850. aastal Leisi kogudus. Kuni kiriku valmimiseni toimusid jumalateenistused Leisi mõisa vanas viinaköögis. Pärsama mõisa vanas tõllakuuris toimusid teenistused aastatel 1857–1863. Leisis kohandati pühakojaks 1863. aastal mõisa küün ja teenistused jätkusid seal kuni kiriku pühitsemiseni 11. juulil 1873.
Muja rajoon

Muja rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Taksimo.
Rajoon jaguneb 3 kohalikuks omavalitsuseks, kus on kokku 8 asulat.
Džida rajoon

Džida rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Petropavlovka.
2015. aastal oli rajooni elanike arv 25 610, neist 42,1% burjaadid, 54,6% venelased 1,5% tatarlased, 0,6% ukrainlased, 0,3% armeenlased, 0,2% valgevenelased ja 0,1% sakslased.
Rajoon jaguneb 22 kohalikuks omavalitsuseks, kus on kokku 38 asulat.
Zaigrajevo rajoon

Zaigrajevo rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Zaigrajevo.
2015. aastal oli rajooni elanike arv 49 964, neist 11,7% burjaadid ja 85,7% venelased.
Rajoon jaguneb 19 kohalikuks omavalitsuseks, kus on kokku 45 asulat.
Baunti evengi rajoon

Baunti evengi rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Bagdarin.
2015. aastal oli rajooni elanike arv 8808, neist 76,8% venelased, 14,7% burjaadid, 5,4% evengid ja 3,1% teised rahvused.
Rajoon jaguneb 9 kohalikuks omavalitsuseks, kus on kokku 24 asulat.
Selggrund

Selggrund ehk Selggrundi madal on madal Soome lahes. 
Selggrundi madal asub rannajoonest Rutja ja Karepa küla juures 4–7 meremiili ehk 7–13 km põhja pool. Selggrundist loodes asub Snegi madal, Selggrundist 4 meremiili kirdes asuvad Uhtju saared.
Selggrundi madal on lai ja laugenõlvaline, vee sügavus madala lael on 7–10 meetrit.
Nikolai Vatter

Nikolai Vatter (17. märts 1900 Uue-Põltsamaa vald, Viljandimaa – 11. jaanuar 1989 Põltsamaa) oli eesti agronoom. 
Vatter võttis osa Vabadussõjast. Ta lõpetas 1921. aastal Põltsamaa Gümnaasiumi ja 1926. aastal Tartu Ülikooli agronoomina. Ta oli Eesti Üliõpilaste Seltsi liige.
Ta töötas aastatel 1924–1927 Viljandimaa maa-agronoomi ja taimekasvatuse instruktorina, 1927–1940 maavalitsuse liikme ja abiesimehena ning 1940–1941 peaagronoomina. Oli alates 1932. aastast talupidaja Pärsti vallas.
Ta küüditati koos perega 1941. aastal Tšaja rajooni Novosibirski oblastisse (praegu Tomski oblast). Naasis 1957. aastal (teistel andmetel 1960. aastal) Eestisse ja töötas aastatel 1960–1964 Põltsamaa rajoonis agronoomina.
Isiklikku.
Tema vend oli kirikuõpetaja Albert Vatter.
Jeravna rajoon

Jeravna rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Sosnovo-Oserskoje.
2015. aastal oli rajooni elanike arv 17 626, neist 54% burjaadid ja 44% venelased.
Rajoon jaguneb 14 kohalikuks omavalitsuseks, kus on kokku 22 asulat.
Oka rajoon

Oka rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Orlik.
Rajoon jaguneb 4 kohalikuks omavalitsuseks, kus on kokku 15 asulat.
Eirenis occidentalis

Eirenis occidentalis on "Colubridae" sugukonna eirenise perekonna maoliik.
Levila.
Neid võib kohata Türgis ja Iraanis.
Severo-Baikalski rajoon

Severo-Baikalski rajoon on 2. järgu haldusüksus (rajoon) Venemaa Burjaatia Vabariigis.
Rajooni halduskeskus on Nižneangarsk.
Rajoon jaguneb 10 kohalikuks omavalitsuseks, kus on kokku 12 asulat.
Veebruar 2016

Veebruar 2016, kroonika
2016. aasta veebruar algas esmaspäeval ja lõppes 29 ööpäeva pärast esmaspäeval.
Märts 2016

Märts 2016, kroonika
2016. aasta märts algas teisipäeval ja lõppes 31 ööpäeva hiljem neljapäeval.
Loode Juhtimisinstituut

Loode Juhtimisinstituut (vene Северо-Западный институт управления) on kõrgkool Peterburis. Instituut on Venemaa Presidendi juures asuva Rahvamajanduse ja Riigiteenistuse Akadeemia (Российская академия народного хозяйства и государственной службы при Президенте Российской Федерации) filiaale. 
Kool asutati 1918.
Nõukogude ajal kandis kool nime "Leningradi Kõrgem Parteikool" (Ленинградская высшая партийная школа).
Malmö FF

Malmö FF (ametlikult Malmö Fotbollförening) on 1910. aastal asutatud Rootsi jalgpalliklubi, mis tegutseb Malmös. See mängib Rootsi kõrgliigas Allsvenskan.
Malmö on Rootsi kõige edukam jalgpalliklubi. Rootsi kõrgliiga on võidetud 25 korda (ametlikke Rootsi meistritiitleid on 22) ja Rootsi karikavõistlused 15 korda.
Hooajal 1978/79 jõudis Malmö Euroopa karikavõistlustel finaali, kus kaotati Inglismaa klubile Nottingham Forest tulemusega 0:1. 1979. aastal osales Malmö ka Intercontinental Cup'i finaalmängus, kus kaotati kahe mängu kokkuvõttes Paraguay klubile Olimpia tulemusega 1:3
Malmö suurimad rivaalid on Helsingborg ja IFK Göteborg.
Praegune koosseis.
"Seisuga 16. märts 2022"
Briti Nõukogu

Briti Nõukogu (inglise British Council) on rahvusvaheline organisatsioon, mille eesmärk on arendada Suurbritannia ja teiste riikide vahelist koostööd hariduse, kultuuri ja kunsti vallas. Nõukogul on esindused 110 maailma riigis, sh Eestis.
Nõukogu asutati 1934.
Briti Nõukogu Eesti esindus.
Briti Nõukogul on esindus ka Eestis.
Pulkovo observatoorium

Pulkovo observatoorium on Peterburi lähedal asuv Venemaa Teaduste Akadeemia observatoorium. Alates aastast 1990 on osa UNESCO maailmapärandi nimekirja objektist "Peterburi ajalooline keskus ja sellega seotud mälestised".
Observatooriumi hakati ehitama Tartu Observatooriumis töötanud Friedrich Georg Wilhelm Struve eestvedamisel ja see avati 19. augustil 1839 (ukj). Teises maailmasõja ajal, Leningradi blokaadi käigus, hävines observatoorium täielikult, olulisem osa raamatukogust ning põhilised instrumendid päästeti. Observatooriumi taastamist alustati 1946. aastal ning see taasavati 1954. aastal.
Aastatel 1839–1862 oli asutuse direktoriks observatooriumi looja Friedrich Georg Wilhelm Struve ja selle järel aastatel 1862–1889 tema poeg Otto Wilhelm von Struve.
Gustav Adolf Skytte

Gustaf Adolf Skytte af Duderhoff (1637 – 21. aprill 1663) oli Rootsi aadlik ja mereröövel, Tartu Ülikooli esimese rektori Jakob Skytte ja Anna Bjelkenstjerna poeg.
1657. aastal rentis Skytte koos sõpradega Hollandist laeva. Merele jõudnult tapsid nad hollandlastest meeskonna ja hakkasid piraatideks. Nende kodusadamaks sai Blekinge. Ka Skytte õde Christina Anna Skytte ja tolle mees Gustaf Drake osalesid selles tegevuses. 
1663. aastal sai Skyttede tegevus avalikuks, Christina Anna ja Drake põgenesid maalt. Gustav Adolf Skytte vahistati, mõisteti süüdi piraatluses ja hukati Jönköpingis. Neist sündmustest räägib Viktor Rydbergi romaan "Fribytaren på Östersjön" ("Mereröövlid Läänemerel", 1857; ingliskeelne tõlge Caroline L. Broomallilt "The Freebooter of the Baltic" ilmus 1891).
Daugėdai vald

Daugėdai vald (leedu keeles "Daugėdų seniūnija") on 2. järgu haldusüksus (vald) Leedus Rietavase omavalitsuse territooriumil.
2011. aasta seisuga elas Daugėdai vallas 422 inimest. Valla keskuseks on Daugėdai küla, vallamaja aadress on Minijos g. 13, Daugėdų k. Vallavanem on Asta Globienė.
Medingėnai vald

Medingėnai vald (leedu keeles "Medingėnų seniūnija") on 2. järgu haldusüksus (vald) Leedus Rietavase omavalitsuse territooriumil.
Valla pindala on 61 km². 2011. aasta seisuga elas seal 503 inimest. Valla keskuseks on Medingėnai küla, vallamaja aadress on Plungės g. 1. Vallavanem on Salomėja Čiesnienė.
Rietavase vald

Rietavase vald (leedu keeles "Rietavo seniūnija") on 2. järgu haldusüksus (vald) Leedus Rietavase omavalitsuse territooriumil.
Valla pindala on 315 km². 2011. aasta seisuga elas seal 3210 inimest. Valla keskuseks on Rietavase linn, mis aga valla koosseisu ei kuulu. Vallamaja aadress onOginskių g. 8. Vallavanem on Romanas Jurčius.
Paul Kaba Thieba

Paul Kaba Thieba (sündinud 28. juulil 1960 Bobo-Dioulassos) on Burkina Faso majandusteadlane ja poliitik. Ta oli 13. jaanuarist 2016 kuni 24. jaanuarini 2019 Burkina Faso peaminister.
Ta on varem töötanud panganduse vallas.
Muusikaline kirjeldus

Muusikaline kirjeldus (inglise keeles "underscoring") on muusika kompositsioonimeetod, mida rakendatakse põhiliselt filmi sündmusi, tegevust ja tegelaste tundeid sünkroonitult parafraseeriva filmimuusika loomisel. 
Muusikalise kirjelduse tüüpilisemateks esindajateks on Hollywoodi filmihelilooja Max Steiner. 
Tänapäeva mängufilmis leiab muusikalist kirjeldust harva, seda kasutatakse rohkem animafilmides ja komöödiafilmides.
Muusikaline kirjeldus toimib tavaliselt koos erinevate filmi tegevusega sünkroonitult seotud mürade jäljendamise ja stiliseerimisega ning seda kasutatakse tegelaste karakterite, filmi sündmuste tempo, tegevuste või meeleolude rõhutamiseks. Muusikaline kirjeldus kui kompositsioonimeetod kujutab endast helide matkimise ja kõlamaalingu segu. Tihti rõhutatakse standardsete muusikalise kirjelduse vahendite ja teatud muusikainstrumentide abil ka filmi tegevuskohta, näiteks:
Muusikalise kirjelduse ekstreemseks näiteks on n-ö mikihiiretamine ("Mickey-Mousing"), mille puhul muusika ei ole enam tegevuse täienduseks, vaid on otsene füüsilise liikumise kirjeldaja: näiteks trepist üles või alla liikumisele vastavad üles või alla kulgevad passaažid ning tegevustes toimuvaid käänakuid tähistavad sünkroonitud rütmilised aktsendid.
Mehdī Saḩābī

Mehdī Saḩābī (pärsia keeles مهدی سحابی‎; 4. veebruar 1944 Qazvīn – 9. november 2009 Pariis) oli iraani kirjanik, tõlkija ja kunstnik.
Ta tõlkis inglise, prantsuse ja itaalia keelest pärsia keelde.
Bozorg ‘Alavī

Bozorg ‘Alavī (pärsia keeles بزرگ علوی‎; 2. veebruar 1904 Teheran – 18. veebruar 1997 Berliin) oli Iraani kirjanik.
Ta elas umbes pool oma elust Saksamaal, kus ka suri.
Carlos Chávez

Carlos Antonio de Padua Chávez y Ramírez (13. juuni 1899 México – 2. august 1978 México) oli Mehhiko helilooja, dirigent, muusikateoreetik, pedagoog, ajakirjanik ning Mehhiko Sümfooniaorkestri asutaja ja dirigent.
Tema loomingut mõjutas Mehhiko pärimuskultuur. Tema kuuest sümfooniast on tuntuim teine, "Sinfonía india".
Silvestre Revueltas

Silvestre Revueltas Sánchez (31. detsember 1899 Santiago Papasquiaro – 5. oktoober 1940 México) oli Mehhiko helilooja, viiuldaja ja dirigent.
Ta õppis Mehhiko riiklikus konservatooriumis, samuti kõrgkoolides Austinis ja Chicagos.
Ta kirjutas filmimuusikat, kammermuusikat, laule ja muud.
0. märts

0. märts on kuupäev, mida tegelikult pole olemas, kuid mida võidakse kasutada näiteks astronoomias või tarkvarasüsteemides veebruari viimasele päevale viitamiseks.
Sarnaselt võidakse kasutada ka kuupäeva 0. jaanuar.
Wolfgang Pauli

Wolfgang Ernst Pauli (25. aprill 1900 Viin – 15. detsember 1958 Zürich) oli Šveitsi füüsikateoreetik ja üks kvantfüüsika pioneere.
1945. aastal anti talle Nobeli füüsikaauhind Pauli printsiibi avastamise eest. Ta pakkus 1930. aastal välja, et ehk on olemas neutraalne osake, mis viib beetalagunemisel ülejääva energia lagunevast aatomist välja. See aitas lahendada energia jäävuse näivat rikkumist, mis ilmnes beetalagunemise uurimisel. Hiljem nimetati osake neutriinoks ja kinnitati katsetega selle tegelik olemasolu.
Aleksandr Prohhorov

Aleksandr Mihhailovitš Prohhorov (vene Александр Михайлович Прохоров; 11. juuli 1916 Atherton, Austraalia – 8. jaanuar 2002 Moskva) oli vene füüsik, Nobeli füüsikaauhinna laureaat.
Ta sündis Austraalias vene revolutsionääride perekonnas, kes olid põgenenud tsaarivalitsuse repressioonide eest. 1923. aastal naasis pere Venemaale. Aastatel 1934–1939 õppis Prohhorov Peterburi ülikoolis füüsikat ning läks pärast seda tööle Moskvasse Lebedevi Füüsikainstituuti. 
1941. aasta juunis astus ta Punaarmeesse ja võitles teises maailmasõjas jalaväe koosseisus, sai kaks korda haavata ning pälvis kolm medalit. 
1944. aastal lasti ta erru ja ta pöördus tagasi Lebedevi instituuti, kus kaitses 1946. aastal doktoriväitekirja.
1964. aastal jagas ta koos Charles Townesi ja Nikolai Bassoviga Nobeli füüsikaauhinda.
Gustav Ludwig Hertz

Gustav Ludwig Hertz (22. juuli 1887 Hamburg – 30. oktoober 1975 Ida-Berliin) oli saksa füüsik.
1925. aastal anti talle ja James Franckile Nobeli füüsikaauhind.
Yasuyuki Konno

Yasuyuki Konno (jaapani keeles 今野 泰幸 "Konno Yasuyuki"; sündinud 25. jaanuaril 1983 Sendais) on Jaapani jalgpallur, poolkaitsja.
Koondisekarjäär.
Jaapani jalgpallikoondises on ta mänginud 87 mängu ja löönud kaks väravat.
Takeshi Okada

Takeshi Okada (jaapani keeles 岡田 武史 "Okada Takeshi"; sündinud 25. augustil 1956 Ōsakas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 1980–1985 24 mängu ja lõi ühe värava.
Alessandro Santos

Alessandro Santos (jaapani keeles 三都主 アレサンドロ "Santos Alessandro"; sündinud 20. juulil 1977 Maringás) on Brasiilia päritolu endine Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2002–2006 82 mängu ja lõi 7 väravat.
Yūki Abe

Yūki Abe (jaapani keeles 阿部 勇樹 "Abe Yūki"; sündinud 6. septembril 1981 Ichikawas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2005–2011 53 mängu ja lõi 3 väravat.
Keiji Tamada

Keiji Tamada (jaapani keeles 玉田 圭司 "Tamada Keiji"; sündinud 11. aprillil 1980 Urayasus) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2004–2010 72 mängu ja lõi 16 väravat.
Tsuneyasu Miyamoto

Tsuneyasu Miyamoto (jaapani keeles 宮本 恒靖 "Miyamoto Tsuneyasu"; sündinud 7. veebruaril 1977 Tondabayashis) on Jaapani endine jalgpallur, kaitsja.
Alates 2018. aastast on ta Jaapani kõrgliiga klubi Gamba Osaka peatreener.
Koondisekarjäär.
Jaapani jalgpallikoondises mängis ta aastatel 2000–2006 kokku 71 mängu ja lõi kolm väravat. Ta oli Jaapani koondise kapten 2002. ja 2006. aasta maailmameistrivõistlustel.
Naohiro Takahara

Naohiro Takahara (jaapani keeles 高原 直泰 "Takahara Naohiro"; sündinud 4. juunil 1979 Mishimas) on Jaapani jalgpallur, ründaja.
Aastatel 1999 ja 2002 tuli Júbilo Iwataga Jaapani meistriks. 2002. aastal lõi ta Jaapani kõrgliigas 26 väravat, millega oli ta liigahooaja suurim väravakütt, lisaks valiti ta hooaja väärtuslikumaks mängijaks.
Koondisekarjäär.
Jaapani jalgpallikoondises mängis ta aastatel 2000–2008 57 mängu ja lõi 23 väravat.
Ta kuulus Jaapani koondisse 2006. aasta maailmameistrivõistlustel, 2000. aasta Aasia meistrivõistlustel ja 2007. aasta Aasia meistrivõistlustel ja 2003. aasta FIFA konföderatsioonide karikaturniiril ning osales lisaks Jaapani olümpiakoondises 2000. aasta suveolümpiamängudel.
Tadanari Lee

Tadanari Lee (jaapani keeles 李 忠成 "Lee Tadanari"; sündinud 19. detsembril 1985 Nishitōkyōs) on Jaapani endine jalgpallur, ründaja.
Koondisekarjäär.
Jaapani jalgpallikoondises mängis ta aastatel 2011–2012 11 mängu ja lõi 2 väravat.
Takashi Inui

Takashi Inui (jaapani keeles 乾 貴士 "Inui Takashi"; sündinud 2. juunil 1988 Ōmihachimanis) on Jaapani jalgpallur, poolkaitsja.
Klubikarjäär.
Inui alustas klubikarjääri kodumaa klubis Yokohama F. Marinos. Pärast seda mängis ta aastatel 2008–2011 Cerezo Osakas. Seejärel suundus ta Saksamaale, mängides hooajal 2011–12 2. Bundesliga klubis VfL Bochum ning 2012–2016 Bundesliga klubis Eintracht Frankfurt. 2015. aasta augustis sõlmis ta Hispaania kõrgliiga klubiga SD Eibar lepingu kolmeks aastaks. 21. mail 2017 Hispaania kõrgliigas peetud mängus sai ta esimeseks jaapanlaseks, kes on Barcelona vastu värava löönud.
2018. aasta juunis sõlmis ta lepingu teise Hispaania kõrgliiga klubiga, Real Betis. 2019. aasta jaanuaris suundus ta hooaja lõpuks laenule Deportivo Alavési. 2019. aasta juulis naasis ta Eibari, kellega sõlmis kolmeaastase lepingu.
Koondisekarjäär.
Jaapani jalgpallikoondises on mänginud 30 mängu ja löönud 6 väravat.
2018. aasta maailmameistrivõistluste teises alagrupimängus lõi ta värava Senegali vastu. Kaheksandikfinaalis viis ta Jaapani Belgia vastu teisel poolajal 2:0 juhtima, kuid Jaapan kaotas lõpuks mängu 2:3 ja langes välja.
Ta on kuulunud Jaapani koondisse veel ka 2015. ja 2019. aasta Aasia meistrivõistlustel ning 2013. aasta FIFA konföderatsioonide karikaturniiril.
Roberto Sacasa

Roberto Sacasa y Sarria (27. veebruar 1840 – 2. juuli 1896) oli Nicaragua poliitik ja arst. Ta oli kaks korda Nicaragua president.
Roberto Sacasa sündis 27. veebruaril 1840 Chinandegas. Ta abiellus oma nõo Ángela Sacasa Cuadraga ning neil sündis kaks tütart ja üks poeg, Juan Bautista Sacasa. Konservatiivina liitus ta "Partido Conservador de Nicaragua"ga ja aastal 1897 sai temast asepresident. Aastal 1889 sai temast ka pärast Evaristo Carazo surma riigi ajutine president. Aastal 1891 valiti ta presidendiks tagasi.
Tema võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ning kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa ka liberaalsemate ringkondade pahameele. 28. aprillil 1893 tipnes see ülestõusuga Granadas ning ülestõusnud valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero.
Roberto Sacasa suri 2. juulil 1896 Managuas.
Eduardo Montiel de la Cerda

Eduardo Montiel de la Cerda (9. aprill 1835 – 1900) oli Nicaragua poliitik ja sõjaväelane, 1893. aastal lühikest aega Nicaragua president. 
Eduardo Montiel de la Cerda sündis 9. aprillil 1835 Granadas. Ta abiellus Mercedes Vega Vegaga. Poliitilistelt vaadetelt oli ta konservatiiv.
Roberto Sacasa võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud, kelle ridades olid ka Joaquín Zavala Solís ja José Santos Zelaya, valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero. Konservatiivina tunnustas Eduardo Montiel de la Cerda uut riigipead ja see tõi kaasa konservatiivsete vägede lahkumise ülestõusnute ridadest.
Eduardo Montiel de la Cerda suri 1900. aastal oma sünnilinnas Granadas.
Salvador Machado Agüero

Salvador Machado Agüero oli Nicaragua poliitik ja jurist, 1893. aastal lühikest aega Nicaragua president. Poliitilistelt vaadetelt oli ta konservatiiv. Tema sünni- ja surmaaeg on teadmata.
Roberto Sacasa võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa ka liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero. Konservatiivina tunnustas Eduardo Montiel de la Cerda uut riigipead ja see tõi kaasa konservatiivsete vägede lahkumise ülestõusnute ridadest.
Liberaalsete vaadetega José Santos Zelaya jätkas siiski koos Joaquín Zavalaga võitlust valitsuse kukutamiseks. 11. juulil õnnestus neil vallutada León ja 16. juulil andis Salvador Machado Agüero võimu viimasele üle.
Seigo Narazaki

Seigo Narazaki (jaapani keeles 楢﨑 正剛 "Narazaki Seigō"; sündinud 15. aprillil 1976 Kashibas Nara prefektuuris) on Jaapani jalgpallur, väravavaht.
Koondisekarjäär.
Jaapani jalgpallikoondises mängis ta aastatel 1998–2010 77 mängu.
Kishō Yano

Kishō Yano (jaapani keeles 矢野 貴章 "Yano Kishō"; sündinud 5. aprillil 1984 Hamamatsus) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2007–2010 19 mängu ja lõi 2 väravat.
Daiki Iwamasa

Daiki Iwamasa (jaapani keeles 岩政 大樹 "Iwamasa Daiki"; sündinud 30. jaanuaril 1982 Suo-Oshimas) on Jaapani endine jalgpallur, kaitsja.
Ta sündis aastal 1982 Suo-Oshimas (asub Yamaguchi prefektuuris).
Koondisekarjäär.
Jaapani jalgpallikoondises mängis ta aastatel 2009–2011 8 mängu.
Takayuki Morimoto

Takayuki Morimoto (jaapani keeles 森本 貴幸 "Morimoto Takayuki"; sündinud 7. mail 1988 Kawasakis) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2009–2012 10 mängu ja lõi 3 väravat.
Yūichi Komano

Yūichi Komano (jaapani keeles 駒野 友一 "Komano Yūichi"; sündinud 25. juulil 1981 Kainanis) on Jaapani endine jalgpallur, kaitsja.
Ta sündis 1981. aastal Kainanis (asub Wakayama prefektuuris).
Koondisekarjäär.
Jaapani jalgpallikoondises mängis ta aastatel 2005–2013 78 mängu ja lõi 1 värava.
Kengo Nakamura

Kengo Nakamura (jaapani keeles 中村 憲剛 "Nakamura Kengo"; sündinud 31. oktoobril 1980 Kodairas) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2006–2013 68 mängu ja lõi kuus väravat.
Joaquín Zavala Solís

Joaquín Zavala Solís (30. november 1835 – 30. november 1906) oli Nicaragua poliitik, sõjaväelane ja kahekordne Nicaragua president.
Joaquín Zavala Solís sündis 30. novembril 1835 Managuas. Poliitilistelt vaadetelt oli ta konservatiiv. Konservatiivina liitus ta "Partido Conservador de Nicaraguaga" ja aastal 1879 sai temast riigi president. Ta on tuntud selle poolest, et võimul olles lükkas ta tagasi hilisema kuulsa luuletaja Rubén Darío taotluse saada riigilt toetust oma õpingutele Euroopas. Aastal 1883 vahetas ta välja Adán Cárdenas.
Roberto Sacasa võimuloleku ajal 1893. aastal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades ning tõi see kaasa ka liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimuks ja määras enda asemele riigi uueks presidendiks Salvador Machado Agüero. Liberaalsete vaadetega José Santos Zelaya jätkas siiski võitlust koos Joaquín Zavala Solísega valitsuse kukutamiseks. 11. juulil õnnestus neil vallutada León ja 16. juulil andis Salvador Machado Agüero võimu viimasele üle. Joaquín täitis presidendi kohuseid vähem kui kuu aega, siis valiti presidendiks José Santos Zelaya.
Joaquín Zavala Solís suri 30. novembril 1906 Granadas.
Masashi Oguro

Masashi Oguro (jaapani keeles 大黒 将志 "Ōguro Masashi"; sündinud 4. mail 1980 Toyonakas) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2005–2008 22 mängu ja lõi 5 väravat.
Masami Ihara

Masami Ihara (jaapani keeles 井原 正巳 "Ihara Masami"; sündinud 18. septembril 1967 Kogas) on Jaapani endine jalgpallur, kaitsja.
Koondisekarjäär.
Jaapani jalgpallikoondises mängis ta aastatel 1988–1999 122 mängu ja lõi 5 väravat.
Masashi Nakayama

Masashi Nakayama (jaapani keeles 中山 雅史 "Nakayama Masashi"; sündinud 23. septembril 1967 Fujiedas) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 1990–2003 53 mängu ja lõi 21 väravat.
Atsushi Yanagisawa

Atsushi Yanagisawa (jaapani keeles 柳沢 敦 "Yanagisawa Atsushi"; sündinud 27. mail 1977 Imizus) on Jaapani endine jalgpallur, ründaja.
Koondisekarjäär.
Jaapani jalgpallikoondises mängis ta aastatel 1998–2006 58 mängu ja lõi 17 väravat.
Naoki Matsuda

Naoki Matsuda (jaapani keeles 松田 直樹 "Matsuda Naoki"; 14. märtsil 1977 Kiryus – 4. augustil 2011 Matsumotos) oli Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2000–2005 40 mängu ja lõi 1 värava.
Brasa raudteepeatus

Brasa raudteepeatus on raudteepeatus (endine jaam) Riia–Skulte raudteeliinil Riia linna Brasa asumis aadressil Laktas iela 5. 
Igal nädalapäeval peatub seal 25 reisirongi; tööpäeviti 33. Peatus asub Riia raudteejaamast 5,8 km kaugusel. Piletihinnalt kuulub peatus A-tsooni.
Peatus rajati aastal 1872. Algul kandis see "Kara hospitālise" või "Krieghospitali" nime. Aastal 1903 ehitati jaama juurest haruraudtee Andrejsala sadamasse, harutee lõpeb Rīga Krasta raudteejaamas. Varem asus selle ääres veel Riia I kaubajaam. Toona ehitati peatus ümber Brasa raudteejaamaks. Üks tee viib peatusest Čiekurkalnsi raudteejaama, see rajati aastal 1907. Aastast 1913 kandis jaam "Brasla" nime. Brasa nime kannab jaam aastast 1938. Üks tee viib ka peatusest Čiekurkalnsi raudteejaama.
Kui Saksa väed teise maailmasõja ajal Riia okupeerisid, kandis jaam ajutiselt nime "Rīgas sporthalle". 20. juulil 1957 hakkasid jaama sõitma elektrirongid. Nõukogude perioodi lõpuaastatel kavandati Siguldani viiva raudtee elektrifitseerimist, nii on ka raudtee Čiekurkalnsi raudteejaama juurde elektrifitseeritud. Raudteejaama hoone valmis aastal 1903.
Sarkandaugava raudteejaam

Sarkandaugava raudteejaam on raudteejaam Riia-Skulte raudteeliinil Riia linna Sarkandaugava asumis aadressil Sliežu iela 2. 
Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 7,5 km kaugusel. Jaamas on kaks elektrifitseeritud teed koos ooteplatvormidega reisirongidele ja kolm teed kaubarongidele. Piletihinnalt kuulub jaam A-tsooni.
Aastal 1872 avati Sarkandaugava asumi servas platvorm "Aleksandra Augstumi", millest aastal 1915 sai Sarkandaugava raudteejaam. Jaamast sai alguse Mežaparksi asumisse viiv kitsarööpmeline nn lasteraudtee, mis suleti aastal 1997, teine samasse asumisse viinud raudtee suleti aga aastal 2013.
Diplomaatiline esindus

Diplomaatiline esindus on mingi riigi teises riigis olev organ (esindus), mis tegeleb kahe riigi vaheliste diplomaatiliste asjadega. Esindus asutatakse kahe riigi vastastikusel kokkuleppel. 
Kõrgemat diplomaatilist esindust nimetatakse suursaatkonnaks, madalamat saatkonnaks.
Mangaļi raudteejaam

Mangaļi raudteejaam on raudteejaam Riia-Skulte raudteeliinil Riia linna Mīlgrāvise asumis aadressil Vitrupes iela 2. 
Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 10,6 km kaugusel. Jaamas on kolm teed ja kaks ooteplatvormi. Mangaļi raudteejaama ja Ziemeļblāzma raudteejaama vahel on Riia–Skulte raudtee üheteeline. Jaama vanas asukohas asub naftatsisternide sorteerimisjaam, kus on üheksa teed. Piletihinnalt kuulub jaam A-tsooni.
Aastal 1872 avati Mangaļi raudteejaam, mis toona oli lõppjaamaks. Avamisajal jäi see Riia kreisi Daugavgrīva kihelkonda Iļķēnsala mõisa maadele. Aastal 1930 valmis raudteesild üle Mīlgrāvise kanali. Sillale viiv raudtee algas jaama vanast asukohast lõuna pool ja selle uue tee äärde rajati "Dzirnupe" raudteejaam, vana jaama kutsuti ka "Mīlgrāvise raudteejaamaks". Vana nimi taastati 1950. aastatel.
Filmifestival

Filmifestival on festival, kus tutvustatakse filmikunsti teoseid. Enamasti on kohal ka tutvustatava filmi tegijad. Festivali raames toimuvad sageli filmikonkursid ja jagatakse auhindu.
Rahvusvaheline Filmiprodutsentide Liitude Föderatsioon (FIAPF) tegeleb rahvusvaheliste filmifestivalide akrediteerimisega.
Jalgpallikohtunik

Jalgpallikohtunik on spordikohtunik, kes viib läbi jalgpallimatši.
Jalgpallikohtunik tugineb oma otsustes kirjapandud eeskirjadele.
Enne iga jalgpallimatši määratakse peakohtunik, kaks abikohtunikku ja mõnes ka neljas kohtunik ja ka 2 VAR ehk Videoabikohtuniku
Gōtoku Sakai

Gōtoku Sakai (jaapani keeles 酒井 高徳 "Sakai Gōtoku"; sündinud 14. märtsil 1991 New Yorgis) on Jaapani jalgpallur, kaitsja.
Koondisekarjäär.
Jaapani jalgpallikoondises on ta mänginud 25 mängu.
Masahiko Inoha

Masahiko Inoha (jaapani keeles 伊野波 雅彦 "Inoha Masahiko"; sündinud 25. augustil 1985 Miyazakis) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2011–2014 21 mängu ja lõi 1 värava.
Takuya Honda

Takuya Honda (jaapani keeles 本田 拓也 "Honda Takuya"; sündinud 17. aprillil 1985 Sagamiharas) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises mängis ta 2011. aastal kaks mängu.
Takayuki Suzuki

Takayuki Suzuki (jaapani keeles 鈴木 隆行 "Suzuki Takayuki"; sündinud 5. juunil 1976 Hitachis) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2001–2005 55 mängu ja lõi 11 väravat.
Kōji Nakata

Kōji Nakata (jaapani keeles 中田 浩二 "Nakata Kōji"; sündinud 9. juulil 1979 Ōtsus) on Jaapani endine jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2000–2007 57 mängu ja lõi kaks väravat.
Akira Kaji

Akira Kaji (jaapani keeles 加地 亮 "Kaji Akira"; sündinud 13. jaanuaril 1980 Minamiawajis) on Jaapani endine jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2003–2008 64 mängu ja lõi kaks väravat.
Seiichirō Maki

Seiichirō Maki (jaapani keeles 巻 誠一郎 "Maki Seiichirō"; sündinud 7. augustil 1980 Ukis) on Jaapani endine jalgpallur, ründaja.
Koondisekarjäär.
Jaapani jalgpallikoondises mängis ta aastatel 2005–2009 38 mängu ja lõi 8 väravat.
Jääkelder

Jääkelder on jääga jahutatav kelder, kus hoitakse harilikult kiiresti riknevaid toiduaineid.
Eestis on säilinud mitme mõisa jääkeldreid.
Mitsuo Ogasawara

Mitsuo Ogasawara (jaapani keeles 小笠原 満男 "Ogasawara Mitsuo"; sündinud 5. aprillil 1979 Moriokas) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2002–2010 53 mängu ja lõi 7 väravat.
Michihiro Yasuda

Michihiro Yasuda (jaapani keeles 安田 理大 "Yasuda Michihiro"; sündinud 20. detsembril 1987 Suitas) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2008–2011 seitse mängu ja lõi ühe värava.
Ryōichi Maeda

Ryōichi Maeda (jaapani keeles 前田 遼一 "Maeda Ryōichi"; sündinud 9. oktoobril 1981 Kobes) on Jaapani endine jalgpallur, ründaja.
Koondisekarjäär.
Jaapani jalgpallikoondises mängis ta aastatel 2007–2013 33 mängu ja lõi 10 väravat.
Hajime Hosogai

Hajime Hosogai (jaapani keeles 細貝 萌 "Hosogai Hajime"; sündinud 10. juunil 1986 Maebashis) on Jaapani jalgpallur, kes mängib poolkaitsjana Tai kõrgliiga klubis Bangkok United.
Klubikarjääri jooksul on ta muuhulgas mänginud Saksamaa klubides FC Augsburg, Leverkuseni Bayer, Hertha BSC ja VfB Stuttgart.
Koondisekarjäär.
Jaapani jalgpallikoondises mängis ta aastatel 2010–2014 kokku 30 mängu ja lõi ühe värava. Ta kuulus Jaapani koondisse 2011. aasta Aasia meistrivõistlustel ja 2013. aasta FIFA konföderatsioonide karikaturniir. Lisaks osales ta Jaapani olümpiavõistkonnaga 2008. aasta suveolümpiamängude jalgpalliturniiril.
Yōsuke Kashiwagi

Yōsuke Kashiwagi (jaapani keeles 柏木 陽介 "Kashiwagi Yōsuke"; sündinud 15. detsembril 1987 Kobes) on Jaapani endine jalgpallur, poolkaitsja.
Koondisekarjäär.
Jaapani jalgpallikoondises on ta mänginud seitse mängu.
Air Lithuania

Air Lithuania (leedu "Aviakompanija Lietuva") oli Leedu kohalik lennufirma, mis baseerus Kaunases. Lennufirma opereeris liini-, tšarter- ja kaubalende ning rentis lennukeid. Pealennujaamadeks olid Kaunase rahvusvaheline lennujaam ja Palanga rahvusvaheline lennujaam Leedus.
Oktoobris 2004 opereeris Air Lihtuania lende Kaunasest ja Palangast Billundisse, Hamburgi, Malmösse ja Oslosse.
Ziemeļblāzma raudteejaam

Ziemeļblāzma raudteejaam on raudteejaam Riia-Skulte raudteeliinil Riia linna Vecmīlgrāvise asumis. 
Iga päev peatub seal 25 reisirongi, tööpäeviti 33. Jaamas võib toimuda ka kaupade rongidele ning neilt maha laadimine. Jaam asub Riia raudteejaamast 13,7 km kaugusel. Jaamas on neli teed ja kaks ooteplatvormi. Mangaļi raudteejaama ja Ziemeļblāzma raudteejaama vahel on Riia–Skulte raudtee üheteeline. Jaama kasutatakse naftaterminalina, seal laaditakse ümber keskmiselt 4,5 miljonit tonni naftatooteid aastas. Piletihinnalt kuulub jaam A-tsooni.
Aastal 1933 avati Riia–Ruhja raudteel Rīnūži peatus, ühtlasi rajati ka harutee Rīnūži sadamasse. Aastail 1934–1935 valmis ka jaamahoone. Aastast 1939 kannab jaam lätlasest ettevõtja ja metseeni Augusts Dombrovskise aastal 1913 rajatud kultuurimaja järgi Ziemeļblāzma nime.
Kammerorkester

Kammerorkester on väike muusikakollektiiv (orkester; harilikult 4–12 inimest), mis esitab kammermuusikat.
Kammerkoor

Kammerkoor on suhteliselt väikese koosseisuga (mitte rohkem kui 30–40 inimest) koor, kes enamasti esitab kiriku- või klassikalist muusikat kontserdina.
Eestis toimub Eesti Kammerkooride Festival.
Vecdaugava raudteepeatus

Vecdaugava raudteepeatus on raudteepeatus Riia–Skulte raudteeliinil Riia linna Vecdaugava asumis. 
Iga päev peatub seal 25 reisirongi, tööpäeviti 33. Peatus asub Riia raudteejaamast 16,2 km kaugusel. Piletihinnalt kuulub peatus A-tsooni.
Vecdaugava raudteepeatus avati aastal 1964.
Vecāķi raudteejaam

Vecāķi raudteejaam on raudteejaam Riia–Skulte raudteeliinil Riia linna Vecāķi asumis aadressil Vecāķu prospekts 1a. 
Iga päev peatub seal 25 reisirongi, tööpäeviti 33. 
Jaam asub Riia raudteejaamast 18,3 km kaugusel. Jaamas on kolm teed ja kolm ooteplatvormi. Talvel on jaama kasutavate reisijate arv nullilähedane, aga suvel on jaam üks suurema kasutussagedusega raudteejaamu Lätis. Piletihinnalt kuulub jaam A-tsooni.
Aastal 1933 avati Riia–Ruhja raudtee, kus asus ka Vecāķi raudteejaam. Varem viis sealt teise maailmasõja ajal ehitatud ja 1970. aastatel sõjaväe tarbeks renoveeritud harutee Mangaļsalasse, see lammutati aga 1990. aastatel. Jaamahoone valmis aastal 1935. Sama projekti järgi on ehitatud ka Saulkrasti raudteejaama peahoone, mis pole aga säilinud. Jaamahoone on muinsuskaitse all.
Keelpilliorkester

Keelpilliorkester on keelpillidest koosnev orkester. Orkestrisse kuuluvad viiulid (mis on jagatud 1. ja 2. viiuliks), vioolad, tšellod ja kontrabassid. Keelpilliorkestrid on tuntud alates 16.-17. sajandist.
Kalngale raudteepeatus

Kalngale raudteepeatus on raudteepeatus Lätis Riia–Skulte raudteeliinil Ādaži piirkonnas Carnikava vallas Kalngales. 
Iga päev peatub seal 25 reisirongi; tööpäeviti on seal peatuvate rongide arv 33. Peatus asub Riia raudteejaamast 21 km kaugusel. Piletihinnalt kuulub peatus B-tsooni.
Kalngale raudteepeatus avati aastal 1933, selle juurde ehitati ka raudteetööliste elumaja ja ootepaviljon-piletikassa. Peatust kasutatakse ohtramalt suvisel ajal.
Kalngale

Kalngale on küla ("ciems") Lätis Liivi lahe ääres Ādaži piirkonnas Carnikava vallas. Asula asub merepinnast 4 meetri kõrgusel. Külas asuvad Riia–Skulte raudteeliini Kalngale raudteepeatus ning Aizupese ja Kalngale bussipeatus.
XVIII sajandist kuni 1896. aastani asus Kalngale kohal Daugavgrīva kihelkonna pastoraat. Kalngale tekkis suvitusasulana Langa jõe ja Liivi lahe vahele XX sajandi alguses. Küla vanad nimed olid "Kalngalaciems" ja "Kalnagala". 1933. aastal avati raudteeühendus Riiaga.
Kalngales asuv Baltgalvji Ohvriküngaste hiiepaik on kohaliku mälestisena muinsuskaitse all.
Kontserdisaal

Kontserdisaal on ruum (saal), mis on mõeldud kontsertide andmiseks. 
Eesti tuntumaid kontserdisaale on Estonia kontserdisaal. Maailma tuntumad kontserdisaalid asuvad sageli suurtes kontserdimajades, kus on mitu eri suurusega saali.
Air Lituanica

Air Lituanica oli Leedu lennufirma, mille peakorter asus Vilniuses ja Vilniuse lennujaamas. Ettevõte lõpetas tegevuse 22. mail 2015, põhjuseks toodi finantsraskuste risk.
Lennufirma

Lennufirma (ka lennuettevõte, lennuettevõtja, lennundusettevõtja ja lennukompanii) on ettevõte, mis osutab õhutranspordi teenust inimestele ja kaupadele. Lennufirmad rendivad või omavad lennukit, millega teenindatakse enda või partnerettevõtte lende. Tavaliselt on lennuettevõtetel lennundussertifikaat.
Lennufirmasid saab liigitada mandritevaheliste, kodumaiste, piirkondlike või rahvusvaheliste liinide teenindajateks.
Continental Airlines

Continental Airlines oli Ameerika lennufirma, mis loodi 1934. aastal ning mille peakorter asus Texase osariigis Houstonis. Mais 2010 teatati ühinemisest United Airlinesi emaettevõtte UAL Corporationiga. Continentali aktsiad omandas UAL Corporation. Aktsiate ülevõtmine lõpetati oktoobris 2010, kui UAL Corporation võttis uueks nimeks United Continental Holdings. Ühinemisperioodi vältel toimisid lennufirmad sama nime all, kuid erinevatel süsteemidel kombineeritud juhtkonna alluvuses, mis baseerus Chicagos. Integreerimisega jõuti lõpule 3. märtsiks 2012.
Continental opereeris lende Ameerika Ühendriikides, Kanadas, Ladina-Ameerikas, Euroopas ja Okeaanias. Koos tütarettevõtete lendudega väljus igal päeval rohkem kui 2423 lendu 130 kohalikku ja 132 rahvusvahelisse sihtkohta sõlmlennujaamadest Newarki Libertyst, Houstonist, Clevelandist ja Guamist.
Peet Gustel

Peet Gustel (9. oktoober 1935 Tallinn – 12. jaanuar 2016) oli Eesti motosportlane ja treener.
1954. aastal lõpetas ta Tallinna Mäetehnikumi. 
Peet Gustel hakkas motospordiga tegelema 1951. aastal Tööjõureservide motoklubis, kus tema juhendajad olid Olev Kaseorg ja Johannes Tomson. 
Aastatel 1958 ja 1963 tuli ta ringrajasõidus Nõukogude Liidu meistriks ja 1959. aastal 750 cm3 külgvankriga mootorrattal koos korvisõitja Helmuth Aasaga võitis ta pronksmedali. 
Samuti oli ta 11-kordne Eesti NSV meister eri motokrossi aladel (ringraja-, motodroomi- ja hipodroomisõidus ning motokrossis; külgvankriga mootorrataste klassides koos Helmuth Aasaga).
Muu.
Ta mängis 1961. aasta mängufilmis "Ohtlikud kurvid" Aadut.
Ta oli abielus Evi Gusteliga.
Võru Tööstustehnikum

Võru Tööstustehnikum oli tehnikum, mis tegutses aastatel 1925–1999 Võrus.
1999 liideti Võru Tööstustehnikum ja Väimela Põllumajandustehnikum ning moodustati uus kool: Võrumaa Kutsehariduskeskus.